| ÁcarosRango fósil: Devoniano inferior - actualidade400 Ma - 0 Ma |
| --- |
| Ixodes ricinus |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Chelicerata |
| Clase: | Arachnida |
| Subclase: | **Acari**Leach, 1817 |

 |
| Superordes e Ordes |
| * Superorde Acariformes

Orde Actinedida
Orde Astigmata
Orde Oribatida
Orde Trombidiformes* Superorde Opilioacariformes

Orde Opilioacarida* Superorde Parasitiformes

Orde Holothyrida
Orde Ixodida
Orde Mesostigmata |
| Sinonimia |
| * Acarina (inválido)
 |

A dos **ácaros** (*Acari* ou, antigamente, *Acarina*), é unha subclase de artrópodos quelicerados pertencente á clase dos arácnidos (teñen, por iso, oito patas).

Existen preto de 150 especies no mundo enteiro. Os ácaros do po doméstico son visíbeis apenas ao microscopio e teñen un tamaño que varía entre 200 e 500 μm.

Especies
--------

Existen varias familias, sendo as máis importantes a dos *Pyroglyphidae* (ácaros domésticos) e a dos *Tyroglyphidae*. As principais especies da primeira familia son a *Dermatophagoides pteronysinus*, *Dermatophagoides farinae* e o *Euroglyphus maynei*. As máis frecuentes da segunda familia son *Acarus siro*, *Glyciphagus domesticus*, *Tyrophagus putrecentiae* e *Lepidoglyphus destructor*. En climas quentes, atópase a *Blomia tropicalis*. A familia *Sarcoptidae* inclúe animais parasitos como a carracha.

Hábitat e reprodución
---------------------

Nas habitacións, os ácaros aliméntanse de escamas de pel humana e de animais. Por día, o ser humano perde 1 g destes pedazos de pel. Os ácaros abundan nos colchóns, mantas, almofadas de plumas, tapetes, sofás e bonecos de peluche, desenvolvéndose en condicións óptimas de humidade superior a 70 a 80% e de temperatura superior a 20 °C. En altitudes superiores a 1.200 m, os ácaros deixan de ter boas condicións de vida. Por este motivo, a estadía en rexións montañosas pode conducir ao alivio de certas alerxias. Viven 2 a 3 meses, durante os cales procrean 1 a 2 veces, dando orixe a unha posta de 20 a 40 ovos. O período máis propicio para a procreación é a primavera e o outono.

Alerxias
--------

Os excrementos dos ácaros e os ácaros mortos dispérsanse en poeira fina, sendo inhalados e podendo provocar alerxias.

Os alerxenos dos ácaros son ben coñecidos. Os antíxenos principais son Der p1 (*D. pteronysinus*), Der f1 (*D. farinae*) e Eur m1 (*Euroglyphus maynei*).

Para que se dea a sensibilización aos ácaros é necesaria unha taxa de antíxeno Der p1 superior ou igual a 2 microns por gramo de po doméstico. Calcúlase que a prevalencia da sensibilización aos ácaros na poboación xeral é de preto de 10 a 20%. Son os responsábeis da maioría dos casos de rinite e asma alérxica perenne, tendo tamén un papel importante na dermite atópica. Foron descritos algúns casos raros de anafilaxe despois de inxestión de alimentos contaminados por grandes cantidades de *D. farinae* (fariña, pizzas, peixe e legumes, entre outros).

Prevención
----------

As medidas preventivas para evitar os ácaros domésticos reducen os síntomas clínicos e son o primeiro paso no tratamento de doentes alérxicos aos ácaros. Destas medidas fan parte:

* limpeza diaria dos cuartos;
* exposición ao ar e ao sol dos colchóns, edredóns e almofadas;
* lavado frecuente a 60 °C dos colchóns, edredóns e almofadas;
* aspiración regular e frecuente dos colchóns e tapetes con aspiradores provistos de filtros HEPA;
* tratamento de colchóns e tapetes con acaricidas;
* utilización de coberturas antiácaros de poliuretano nos colchóns, edredóns e almofadas;
* evitar animais domésticos;
* lavado semanal dos bonecos de peluche;
* manutención dunha atmosfera seca no interior das habitacións (humidade relativa a 50 a 60 % e temperatura entre 18 e 20 °C);
* control das medidas de prevención co *Acarext test* (R), o cal estima o número de ácaros existentes.

Non está demostrada a eficacia dos ionizadores e purificadores de ar, nin da ventilación mecánica.

A inmunoterapia específica con vacinas está indicada nos doentes sensibilizados cando os síntomas clínicos non son controlados coa prevención e co tratamento farmacolóxico dos síntomas.

### Acaricidas

Son substancias químicas, non tóxicas para o ser humano, con capacidade para eliminar os ácaros domésticos. Ver Binapacril.

### *Acarex test*

É un test que permite avaliar a concentración de ácaros no po dun ambiente. Baséase na determinación semicuantitativa, polo método colorimétrico, da guanina contida nas feces dos ácaros.

Notas
-----

1. ↑  Acarina no ITIS.
2. ↑  **ácaros** no diconario da RAG.

|  |  |
| --- | --- |
|  | Wikimedia Commons ten máis contidos multimedia na categoría:  ***Ácaros***  |

|  |  |
| --- | --- |
|  | Wikispecies posúe unha páxina sobre:  ***Ácaros*** |

|  |  |
| --- | --- |
| Control de autoridades | 
* Wd: Q19137
* AAT: 300310510
* BNCF: 30840
* BNE: XX528657
* BNF: 119383665
* BRE: 2624191
* EBID: ID
* GEC: 0074067
* GND: 4169905-1
* LCCN: sh85102774
* MAG: 2780755047
* NDL: 00561251

 |

|  |  |
| --- | --- |
| Identificadores taxonómicos | 
* ADW: Acari
* BioLib: 16798
* BugGuide: 91197
* Dyntaxa: 3000227
* EOL: 2586535
* FE: 10616
* Fossilworks: 155665
* GBIF: 4661155
* iNaturalist: 52788
* ITIS: 733321
* NCBI: 6933
* PPoE: ID
* Soortenregister: 172876
* WoRMS: 292684

 |

|  |  |
| --- | --- |
| Identificadores | 
* MeSH: D000053

 |